पाएं अपने शहर की ताज़ा ख़बरें और फ्री ई-पेपरडाउनलोड करें
विगत महीने शिक्षकों ने माध्यमिक और उच्च माध्यमिक परीक्षा (इंटरमीडिएट) की उत्तरपुस्तिकाओं का मूल्यांकन का कार्य संपन्न किया है। बोर्ड ने सभी मूल्यांकन निदेशक को पारिश्रमिक भुगतान के लिए राशि उपलब्ध करा दी है। मगर अब तक इसका भुगतान शिक्षकों को नहीं किया जा सका है। इसको लेकर बिहार माध्यमिक शिक्षक संघ की ओर से इस विपदा की घड़ी में मानवता के आधार पर सभी मूल्यांकन निदेशकों से शिक्षकों का भुगतान आरटीजीएस से बैंक द्वारा भुगतान कराने का आग्रह किया गया है। वहीं संघ के अध्यक्ष डॉ. बालो यादव ने सभी मूल्यांकन निदेशकों से आग्रह किया है कि मुस्लिम शिक्षकों के महान पर्व ईद को लेकर अविलंब उपलब्ध राशि का भुगतान शिक्षकों के बैंक अकाउंट में कराया जाए। वहीं युवा शिक्षक नेता सिद्धार्थ शंकर ने ईद जैसे महान पर्व में वेतन भुगतान का सिर्फ आदेश ना देकर ईद से पूर्व भुगतान प्रक्रिया करने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn